ליאת אלקיים

ליאת אלקיים (נולדה ב-22 ביוני 1975) היא סופרת, עיתונאית, מבקרת תרבות ומרצה ישראלית לכתיבה וביקורת. ספרה הראשון "אבל הלילה עוד צעיר" (כנרת זמורה-ביתן, 2019) היה רב מכר וזכה בפרס משרד התרבות לספר ביכורים, וראה אור בהוצאת "קונצמן" בגרמנית. אלקיים מבקרת בעיתון "הארץ" ומרצה במחלקה ללימודי תרבות, יצירה והפקה במכללת ספיר.

 ביוגרפיה 
אלקיים שירותה בצה"ל ככתבת ומפיקה בעיתון "במחנה".

למדה אמנות פלסטית לתואר ראשון בבית הספר לאמנויות חזותיות בניו יורק .

בוגרת תואר ראשון במשפטים ותואר ראשון בפילוסופיה באוניברסיטת תל אביב. באותן שנים הייתה חברת מערכת עיתון הפקולטה למשפטים “פלילים". לאחר מכן המשיכה ללימודי תואר שני בביקורת התרבות באוניברסיטת תל אביב ותסריטאות בבית הספר לקולנוע סם שפיגל בירושלים.

אלקיים הייתה חברה ותלמידה בתוכנית "בית מדרש יוצרים" של "עלמא" – המרכז לתרבות עברית.

אלקיים כתבה, ערכה ועבדה כמבקרת תרבות בעיתונים רבים. ב-1996 כתבה את מדור התרבות "מה קורה?" במקומון "זמן תל אביב". כתבה פינה בתוכנית הבוקר של מרב מיכאלי ברדיו תל אביב. לאחר מכן שימשה כמבקרת טלוויזיה בטור שבועי במקומוני "ידיעות תקשורת", מבית "ידיעות אחרונות" בשם "משמר המרקע". בין היתר שימשה כעורכת כתבות המגזין של עיתון "תל אביב".

משנת 2008 אלקיים מבקרת טלוויזיה וספרות במוסף "גלריה" של עיתון "הארץ". בשנים 2008–2012 שימשה סגנית עורך מוסף ספרים של העיתון, והייתה מבקרת תרבות במוסף.

בשנת 2012, ייסדה את הטור השבועי "טיסות נכנסות / טיסות יוצאות" במוסף יום שישי של עיתון "הארץ", אותו כתבה כעשור. במקביל, כתבה טור שבועי בשם "קופסה שחורה" שעסק בביקורת טלוויזיה במוסף יום שישי של "גלריה" בעיתון "הארץ".

בשנים 2014–2016 הייתה יושבת ראש ועדת ספרות לילדים בסל תרבות ארצי.

משנת 2010 מרצה במכללת ספיר במחלקה לתרבות, יצירה והפקה ובמחלקה לקולנוע.

חיים אישיים
אלקיים היא ילידת תל אביב ומתגוררת בה עם בן זוגה הבמאי גד (גודיס) שניידר ושתי בנותיה. עם גודיס שניידר היא השתתפה בכתיבת התסריט לסרטו "החבר השמן שלי".

 ספריה ופרסומים פרי עטה 
 "אבל הלילה עוד צעיר" - רומן בהוצאת כנרת זמורה ביתן, עורכת: נועה מנהיים, (2019). הספר תורגם לגרמנית בשנת 2020 בשם "Aber die Nacht ist Noch Jung" בהוצאת Kuntzmann.
 "רמץ" - סיפור קצר שפורסם בירחון "אתה נמצא כאן 2" (2016-2017) ובתרגום לגרמנית "Neue Rundschau" הרבעון הספרותי של ההוצאה S.Fischer Verlag.
 "Furry Love" - סיפור קצר שפורסם באנגלית באנתולוגיה "Bad Mothers" בהוצאת Demeter Press.
 פרסום סיפורים קצרים בעיתון הגרמני "דה וולט", אתר "אלכסון", עיתון "הארץ", אתר "מעבורת" פרויקט הסיפור הקצר, הוצאה הדיגיטלית "בוקסילה" בעריכת אלכס אפשטיין ועמיחי שלו (2012–2016).

 פרסים והוקרה 
 פרס שרת התרבות לסופרים בראשית דרכם (2019) על ספרה "אבל הלילה עוד צעיר", בהוצאת כנרת זמורה ביתן.
 פרס קק"ל (2019) על ספרה "אבל הלילה עוד צעיר", בהוצאת כנרת זמורה ביתן.
 זוכת מלגת ברלינר, האקדמיה לאומנות ADK, ברלין (2015-2016).
 זוכת מלגת טלנט קמפוס, פסטיבל ברלין.

 קישורים חיצוניים 


 "אבל הלילה עוד צעיר" באתר ההוצאה כנרת זמורה דביר
 כל הטורים "קופסה שחורה" באתר עיתון הארץ
 "הכחשתו של זמן שאול", סיפור קצר באתר "אלכסון"
 ליאת אלקיים באתר פרויקט הסיפור הקצר
 "אבל הלילה עוד צעיר" באתר הספרייה הלאומית
 העמוד של ליאת אלקיים באתר "המגירה"

 הערות שוליים 

קטגוריה:עיתונאיות ישראליות
קטגוריה:סגל הארץ
קטגוריה:עיתונאים ישראלים
קטגוריה:עיתונאים כותבי עברית
קטגוריה:עיתונאיות כותבות עברית
קטגוריה:תל אביב-יפו: אישים
קטגוריה:סופרות ישראליות
קטגוריה:סופרים ישראלים
קטגוריה:סופרים כותבי עברית
קטגוריה:סופרות כותבות עברית
קטגוריה:מבקרי אמנות ישראלים
קטגוריה:מבקרות אמנות ישראליות
קטגוריה:בוגרות תיכון עירוני י"ד (תל אביב)
קטגוריה:בוגרי תיכון עירוני י"ד (תל אביב)
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:סגל המכללה האקדמית ספיר
קטגוריה:כתבות תרבות ישראליות
קטגוריה:כתבי תרבות ישראלים
קטגוריה:מבקרי טלוויזיה ישראלים
קטגוריה:מבקרות טלוויזיה ישראליות
קטגוריה:זוכי פרס שרת התרבות
קטגוריה:זוכות פרס שרת התרבות
קטגוריה:מחברי סיפורים קצרים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1975
קטגוריה:ישראלים שנולדו ב-1975